દેશે અને પ્રજાએ ઘણી પ્રગતિ પણ કરી છે. જ્યાં ન પહોંચે કવિ ત્યાં આપણી પ્રજા પહોંચી છે. આપણા દેશની પ્રજા ખૂબ મહેનતુ છે. ઈમાનદારીનું પ્રમાણ ઘટી ગયું છે. તેનું મુખ્ય કારણ જડબેસલાક મોંઘવારી છે. તેમાં શંકાને સ્થાન નથી ? દરેક વ્યક્તિનો સહુથી પહેલો ધર્મ ‘પેટ’ છે. પરિવારના સહુની સામાન્ય માગ ‘રોટી,કપડા અને મકાન’ જેવી ક્ષુલ્લક વસ્તુઓનો અભાવ હોય તો કોઈ પણ વ્યક્તિ આ પથ પરથી ચળી જાય. બાપુ છતાં ગૌરવ સાથે કહીશ , સામાન્ય પ્રજાને નેકી પસંદ છે. તેમના જીવનમાં સ્મિત ભર્યો વહેવાર ઉમંગ અને આનંદ ફેલાવે છે. નાની નાની ખુશી તેમના મુખ પર ચમક લાવે છે.